Prezența Planetei Petrila în programul NAG nu ilustrează altceva decît un exemplu de rezistență prin cultură care ar trebui sa dea de gîndit: lumii artistice care, deocamdată, nu are capacitatea de a face dovada unei coeziuni între membrii săi, lumii oficialităților în mîna cărora stă puterea de decizie cînd vine vorba de a salva (sau nu) un patrimoniu național și, nu în ultimul rînd, societății al cărei apetit de consum cultural este îngrijorător de scăzut.